Főigazgatósági tájékoztató
2000/2001. május-június, 5-6. szám

szöveges verzió!!!

Letöltve:
www.jgytf.u-szeged.hu/foigtaj

Szegedi Tudományegyetem Juhász Gyula Tanárképző Főiskolai Kar
H-6725 Szeged, Boldogasszony sgt. 6.
Tel: (+36) 62 546-051, Fax: (+36) 62 420-953
Felelős Kiadó: dr. Galambos Gábor
Felelős szerkesztők:
Szolgáné dr. Rózsa Zsuzsanna hivatalvezető
dr. Tóth Szergej főigazgató-helyettes
Technikai szerkesztő:
Szécsi Zoltánné
Tartalom

I. A főiskolai Kari Tanács ülései	00

II. HATÁROZATOK	00

III. KÖZLEMÉNYEK 
	1. Tanulmányok Vörösmarty Mihályról és Kőrösi Csoma Sándorról	00
	2. Valós és virtuális világok	00
	3. Búcsú a Telekitől	00
	4. Ballagási ünnepség a JGYTFK-n	00
	5. Hangverseny a Gyakorló Iskolában	00
	6. Tudományos ismeretterjesztés.	00
	7. Ünnepi Tanácsülés	00
	8. Születésnapi köszöntések	00
	9. Kitüntetések a JGYTFK-n	00
	10. Adjunktusi kinevezések	00
	11. Vezető pedagógus cím	00
	12. Szakszervezeti elismerések	00
	13. Magyar Vöröskereszt	00
14. Búcsú a szlovák lektortól	00
15. Hallgatói sikerek	00
16. Matematikai feladatmegoldó verseny	00
17. Emléktábla Csizmazia Györgynek	00

IV. NEMZETKÖZI KAPCSOLATOK	00

V. Az SZTE JGYTFK TKVSZ változásai	00
A TKVSZ új fejezetei és paragrafusai	00

VI.KARI Elektronikus Adatbázisok I. rész	00

I.
A főiskolai Kari Tanács ülései

A Főiskolai Kari Tanács 2001. június 1-én ünnepi tanácsülést tartott. A napirendet lásd: III. Közlemények rovat 7. pont. 

A Főiskolai Kari Tanács 2001. június 7-én ülést tartott. A napirend a következő volt:

1.	Javaslat a Tanulmányi, Kredit- és Vizsgaszabályzat módosítására. Előterjesztő: dr. Homor Géza főigazgató-helyettes. Meghívott: Mágoriné dr. Huhn Ágnes a Tanulmányi Bizottság elnöke
2.	Hallgatói juttatások és térítések szabályzata. Előterjesztő: dr. Tóth Szergej főigazgató-helyettes. Meghívott: dr. Szalma Elemér a Diákjóléti Bizottság elnöke
3.	A 2001. évi Felvételi Szabályzat elfogadása. Előterjesztő: Szolgáné dr. Rózsa Zsuzsanna személyügyi és hivatalvezető. Meghívott: Mihály Illésné osztályvezető
4.	Óra- és vizsgaterv módosítások. Előterjesztő: dr. Homor Géza főigazgató-helyettes. Meghívott: Nagyné dr. Szabó Klára tanszékvezető főiskolai docens, Rozgonyiné dr. Molnár Emma a Gyakorlati Képzési Bizottság elnöke.
5.	Egyetemi szintű egészségtan-tanári szak indítására. Előterjesztő: dr. Homor Géza főigazgató-helyettes. Meghívott: dr. Szabó Gyula tanszékvezető egyetemi tanár (ÁOK)
6.	Javaslat a kollégiumi díj összegének módosítására. Előterjesztő: dr. Tóth Szergej főigazgató-helyettes. Meghívott: Nima Rozália mb. gazdasági vezető
7.	Alkotószabadságok bejelentése. Előterjesztő: dr. Galambos Gábor főigazgató
8.	Egyebek.

II.
HATÁROZATOK
A SZEGEDI TUDomÁNYEGYETEM
Juhász Gyula Tanárképző Főiskolai Kar
KARI TANÁCSÁNAK
2001. június 7-én tartott ülésén
hozott HATÁROZATAI
növekvő sorszámozással

1.	A Szegedi Tudományegyetem Juhász Gyula Tanárképző Főiskolai Kar Tanácsa a 179/2001. (VI. 07.) KT. számú HATÁROZATÁVAL 13 igen, 0 nem, 0 tartózkodás nyílt szavazattal elfogadja a napirendi pontok tárgyalására vonatkozó előterjesztést az alábbi javaslattal;
a) az 5. napirendi pontnak első napirendi pontként történő tárgyalásával.;
b) a 6. napirendi pont törlésével.
2	A Szegedi Tudományegyetem Juhász Gyula Tanárképző Főiskolai Kar Tanácsa 180/2001. (VI. 07.) számú KT. HATÁROZATÁVAL 13 igen, 0 nem, 0 tartózkodás szavazattal támogatja az egyetemi szintű “Egészségtan-tanári” szak indítására vonatkozó előterjesztést.

3.	A Szegedi Tudományegyetem Juhász Gyula Tanárképző Főiskolai Kar Kari Tanácsa 181/2001. (VI. 07.) KT. számú HATÁROZATÁVAL 13. igen, 0 nem, 0 tartózkodás nyílt szavazattal elfogadja a Tanulmányi Kredit és Vizsgaszabályzat módosítására vonatkozó javaslatot az alábbiak szerint:
a) 	a 29, 41, 45, 46, 47, 50, 66, 68, 119, 132, 138, 158, 167, 168, 171 pontok változásai a 2000/2001. tanév II. félévi teljesítéseire is vonatkoznak, ha azok az érintett hallgatóra előnyösebbek;
b) 	a szabályzat kiegészül a részképzésre vonatkozó 177, 178, 179, 180 ponttal 2001. szeptember 1-jétől;
c) 	a szabályzat kiegészül a szakmai gyakorlatokra és a tanulmányi kirándulásokra vonatkozó 181. ponttal 2001. szeptember 1-jétől.

4.	A Szegedi Tudományegyetem Juhász Gyula Tanárképző Főiskolai Kar Tanácsa 182/2001. (VI. 07.) számú KT. HATÁROZATÁVAL 13 igen, 0 nem, 0 tartózkodás nyílt szavazattal elfogadja a Hallgatók részére nyújtható támogatásokról és az általuk fizetendő díjakról és térítesekről szóló szabályzatára vonatkozó előterjesztést.

5.	A Szegedi Tudományegyetem Juhász Gyula Tanárképző Főiskolai Kar Tanácsa 183/2001. (VI. 07.) KT. számú HATÁROZATÁVAL 13 igen, 0 nem, 0 tartózkodás nyílt szavazattal elfogadja a 2001. évi Felvételi Szabályzatot.

6.	A Szegedi Tudományegyetem Juhász Gyula Tanárképző Főiskolai Kar Tanácsa 184/2001. (VI. 07.) számú KT. HATÁROZATÁVAL 12 igen, 0 nem, 0 tartózkodás nyílt szavazattal elfogadja az Angol Tanszék óra-, kredit- és vizsgatervének módosítására vonatkozó előterjesztés alábbi pontjait:
a)	az alapvizsga mérföldkő jelleggű alkalmazása, amely változás 2001. szeptember 1-jével lép hatályba;
b)	a beszédgyakorlat tárgyhoz kapcsolódó szigorlat kerül bevezetésre, melynek teljesítése a 6. félévtől lehetséges. Ez a módosítás felmenő rendszerben kerül bevezetésre 2001. szeptember 1-től;
c)	az angol nyelv és irodalom szakhoz kapcsolódó betétlapos képzés indítása 2001. szeptember 1-től.

7. 	A Szegedi Tudományegyetem Juhász Gyula Tanárképző Főiskolai Kar Tanácsa 185/2001. (VI. 07.) számú KT. HATÁROZATÁVAL 12 igen, 0 nem, 0 tartózkodás nyílt szavazattal elfogadja a Magyar Nyelvi Tanszék óra-, kredit- és vizsgatervének módosítására vonatkozó előterjesztést, amely 2001. szeptember 1-jével lép hatályba.
8.	Szegedi Tudományegyetem Juhász Gyula Tanárképző Főiskolai Kar Tanácsa 186/2001. (VI. 07.) számú KT. HATÁROZATÁVAL 12 igen, 0 nem, 0 tartózkodás nyílt szavazattal elfogadja az Alkalmazott Egészségtudományi Tanszék óra-, kredit- és vizsgatervének módosítására vonatkozó előterjesztést, amely 2001. szeptember 1-jével lép hatályba felmenő rendszerben.

9.	A Szegedi Tudományegyetem Juhász Gyula Tanárképző Főiskolai Kar Tanácsa 187/2001. (VI. 07.) számú KT. HATÁROZATÁVAL 12 igen, 0 nem, 0. tartózkodás nyílt szavazattal elfogadja az Általánosan Művelő (AM )tárgyak óra-, kredit- és vizsgatervének módosítására vonatkozó előterjesztést, amely 2001. szeptember 1-jével lép hatályba.

10.	A Szegedi Tudományegyetem Juhász Gyula Tanárképző Főiskolai Kar Tanácsa 188/2001. (VI. 07.) számú KT. HATÁROZATÁVAL 12 igen, 0 nem, 0 tartózkodás nyílt szavazattal elfogadja a Pedagógus Mesterség Modul (PMM) óra-, kredit- és vizsgatervének módosítására vonatkozó előterjesztést, amely 2001. szeptember 1-jével lép hatályba.

11.	A Szegedi Tudományegyetem Juhász Gyula Tanárképző Főiskolai Kar Tanácsa 189/2001. (VI. 07.) számú KT. HATÁROZATÁVAL 12 igen, 0 nem, 0 tartózkodás nyílt szavazattal elfogadja a Környezetvédelem szakhoz kapcsolódó betétlapos képzések (Környezeti hatásvizsgálat készítő és környezetállapot elemző, valamint Minőségügyi referens) óra-, kredit- és vizsgatervére vonatkozó előterjesztést.

12.	A Szegedi Tudományegyetem Juhász Gyula Tanárképző Főiskolai Kar Tanácsa 190/2001. (VI. 07.) számú KT. HATÁROZATÁVAL 12 igen, 0 nem, 0. tartózkodás nyílt szavazattal elfogadja a Pedagógus Mesterség Modulhoz kapcsolódó Állampolgári, bevándorlási és menedékjogi fakultáció (migráció) betétlapos képzésre vonatkozó előterjesztést.

III.
KÖZLEMÉNYEK 
A Közlemények rovatban megjelentek sorrendiségét az időrendiség határozza meg.

1.	Tanulmányok Vörösmarty Mihályról és Kőrösi Csoma Sándorról. Megjelent a Vörösmarty és kora című kötet. Szerkesztette: dr. Madácsy Piroska főiskolai tanár, a Magyar Irodalom Tanszék tanszékvezetője és dr. Bene Kálmán főiskolai tanár. A kötetben található első tíz tanulmány szóbeli változata 2000. november 29-én hangzott el, a Szegedi Tudományegyetem Juhász Gyula Tanárképző Főiskolai Karának Vörösmarty-emlékülésén, amelyet a Magyar Irodalmi Tanszék rendezett a költő születésének 200. évfordulója alkalmából. A felolvasóülés előadásain igen sokoldalúan, irodalomelméleti, irodalomtörténeti, színháztörténeti, nyelv- és helyesírás-történeti megközelítésben vizsgálták a Vörösmarty-életmű egy-egy fontos részletét, vagy éppen a költő műveinek utóéletét. Az előadók közül Egyed Emese a Babes-Bolyai Egyetem (Kolozsvár) tanára, Sándor János a Szegedi Nemzeti Színház főrendezője, a többiek a kar két magyar tanszékének oktatói. Az előadások az alábbi sorrendben hangzottak el: Egyed Emese: “Ki vagy te…? Az Árpád ébredése című embléma, Sánta Gábor: “A publicum így talán megérti”. (Az Ypszilon Háború irodalmi utóvédharcai és Vörösmarty Mihály), Galgóczi László: Vörösmarty és a nyelv történeti szemlélete, Gyémánt Csilla: Tragikus-értelmezés Vörösmarty: A két szomszédvár című művében, Bene Kálmán: Vörösmarty Ábrándja, Bíró Zoltán: “Most a hazának színét hordozom” (Három költő, három korszakhatáron), Máté Zsuzsanna: Vörösmarty és Sík Sándor – Emblematikus kapcsolatok, Madácsy Piroska: Vörösmarty és a franciák, Sándor János: A rendező töprengése egy Vörösmarty adaptáció ürügyén, Sánta Gábor: “Nap a jövő, a múlt csak a Hold” Vörösmarty Mihály és Kondor Béla költészetéről. A tudományos felolvasó ülést este zenés-irodalmi műsor követte a főiskolai kar dísztermében. A “Ragyognak tettei” című előadást Gyémánt Csilla szerkesztette és rendezte. A kötet utolsó tanulmányát is egy ünnepi esemény előzte meg, a főiskola Magyar Irodalom Tanszékének vendége volt 2000. június 1-jén Bernard Le Calloc’h, európai hírű tudományos kutató. Akkor tartott magyar nyelvű előadását másik nagy reformkori hazánk fiáról, Kőrösi Csoma Sándorról kötetünkben publikálhatjuk először.

2.	Valós és virtuális világok. Az SZTE ÁOK Oktatási épületében Valós és virtuális világok – A Hatok és egy Hetedik címmel grafikai és fotókiállítás nyílt meg. A 2001. április 21-e és május 4-e között nyitva tartott kiállításon karunkat a Matematika Tanszék docense, dr. Szilassi Lajos reprezentálta. Alkotásainak címe: Térgeometriai alakzatok. Idézet a kiállítás ismertetőjéből: “A matematikában rejlő esztétikum fogalmi formái nehezebben hozzáférhetők, de a közvetlen vizuális szépség bárki számára könnyen szemléltethető térbeli modellek és számítógépes programok segítségével. Az itt bemutatott alkotások egy részének épp ez a célja”.

3.	Búcsú a Telekitől. 2001. május 3-án ballagási ünnepséget szerveztek az SZTE JGYTFK Teleki Blanka Kollégiumban. A végzős hallgatók tanáraikkal (Borsi Istvánné a kollégium igazgatónője, Tóthné Márkus Katalin kollégiumi tanár, Farkas Mihályné kollégiumi tanár) járták végig a főiskolai kollégium folyosóit. Az alsóbb évesek egy szál gerberával, egy Teleki feliratú kék díszbögrével és egy rövid műsorral kedveskedtek a ballagó hallgatóknak. A ünnep rendhagyó menzavacsorával ért véget.

4.	Ballagási ünnepség a JGYTFK-n. 2001. május 5-én Ballagási ünnepséget tartottak a Juhász Gyula Tanárképző Főiskolán. A tanszéki búcsúztatás után a ballagók menete a főépület teljesen felújított udvaráról indult és Majorettek felvezetésével a Kárász utcán és a Széchenyi téren át 12 órakor ért az ünnepség helyszínére, a Belvárosi moziba. Az ünnepség díszelnöksége: dr. Galambos Gábor főigazgató, dr. Homor Géza főigazgató-helyettes, dr. Tóth Szergej főigazgató-helyettes, Döbör András JGYTFK HÖK elnök. Műsor: Köszöntés, ünnepi beszédet mondott dr. Galambos Gábor főigazgató, Reményik Sándor: Mi mindig búcsúzunk című versét Vócsa Szilvia II. évfolyamos hallgató, az Irodalmi Színpad tagja adta elő, SIC énekegyüttes műsora. A felsőbbévesek nevében Szabó Zsuzsanna IV. évfolyamos angol-történelem szakos hallgató búcsúzott el a főiskolájától, tanáraitól és társaitól. A Ballagási ünnepségen került sor a hallgatói elismerések átadására. Kiváló tanárjelölt oklevelet és emlékplakettet vehetett át a főigazgatótól: Szabó Zsuzsanna magyar-könyvtár szakos, Vári Beáta testnevelés-rekreáció szakos és Árgilán Viktor Sándor matematika-számítástechnika szakos hallgató. Jó tanuló – jó sportoló I. helyezett: Besenyi István testnevelés-rekreáció szakos hallgató, II. helyezett: Szabó László testnevelés-rekreáció szakos hallgató, III. helyezett: Sajtos Bettina testnevelés-rekreáció szakos hallgató. Jó tanuló – jó sportoló elismerő oklevelet kaptak: Gergely Irén, Botos Ágnes, Király Norbert, Török Szilvia és Vári Beáta 

5.	Hangverseny a Gyakorló Iskolában. A Szegedi Tudományegyetem Juhász Gyula Tanárképző Főiskolai Kar Gyakorló Általános Iskolájának hangversenye 2001. május 14-én volt a Tisza Szálló Hanversenytermében. A hangverseny fővédnöke: dr. Galambos Gábor kari főigazgató. Műsor: Összkar, vezényelt: Csányi Zsuzsanna; Kodály kicsinyek kórusa, vezényelt: Diamant Ágnes, zongorán kísért: dr. Dombiné dr. Kemény Erzsébet; Bartók Gyermekkórus, vezényelt: Siposné Csendes Éva, zongorán kísért: Szakályné Kovács Kornélia; Összkar, zongorán kísért: dr. Dombiné dr. Kemény Erzsébet, trombita: Pintér Attila.

6.	Tudományos ismeretterjesztés. Az SZTE JGYTFK Földrajz Tanszékén Csodálatos India címmel tartottak előadássorozatot: Prof. dr. Indu Mazaldan műfordító, dr. Pál Ágnes tanszékvezető főiskolai tanár és dr. Herendi István főiskolai docens. 

7.	Ünnepi Tanácsülés. Pedagógus napi Ünnepi Tanácsülés volt a JGYTFK-n 2001. június 1-jén. A díszelnökségben helyet foglaltak az SZTE részéről: dr. Visy Csaba egyetemi tanár, oktatási rektorhelyettes; a kar részéről: dr. Galambos Gábor egyetemi tanár, főigazgató, dr. Homor Géza főiskolai docens, oktatási főigazgató-helyettes, dr. Benkő Zsuzsanna főiskolai tanár, általános főigazgató-helyettes, dr. Tóth Szergej főiskolai tanár, ifjúsági és kommunikációs főigazgató-helyettes, Szolgáné dr. Rózsa Zsuzsanna hivatalvezető, dr. Györffy Györgyné FDSZ titkára, Döbör András a HÖK elnöke. Levezető elnök volt: dr. Tóth Szergej főiskolai tanár, főigazgató-helyettes. Napirendi pontok: 1. Köszöntés. 2. Dr. Visy Csaba oktatási rektorhelyettes, egyetemi tanár ünnepi beszéde. 3. Az SZTE JGYTFK Gyakorló Általános Iskola Bartók Gyermekkorusának és tanulóinak műsora. 4. Dr. Galambos Gábor egyetemi tanár, karunk főigazgatójának ünnepi, ill. a kar éves munkáját értékelő beszéde. 5. Vezetői megbízatások átadása (dr. Galambos Gábor főigazgató). 6. Adjunktusi kinevezések átadása (dr. Galambos Gábor főigazgató). 7-9. Kitüntetések és címek adományozása (dr. Galambos Gábor főigazgató). 10. Szakszervezeti elismerések átadása (dr. Györffy Györgyné). 10. A Magyar Vöröskereszt kitüntetéseinek átadása (dr. Galambos Gábor főigazgató). 11. Hallgatói elismerések átadása (Döbör András). 12. Jutalmazások (dr. Galambos Gábor főigazgató). 13. Bejelentések (dr. Galambos Gábor főigazgató). 

8.	Születésnapi köszöntések. Az SZTE JGYTFK 2001. június 1-én megtartott ünnepi tanácsülésen dr. Galambos Gábor egyetemi tanár, főigazgató köszöntötte 90. születésnapja alkalmából Vincze István szakvezető tanárt, a Bartók Gyermekkórus vezetőjét és 80. születésnapja alkalmával Cs. Pataj Mihály tanszékvezető főiskolai tanárt, festőművészt.

9.	Kitüntetések a JGYTFK-n. Az SZTE JGYTFK 2001. június 1-én megtartott ünnepi tanácsülésen a következő kitüntetések átadására került sor: Az oktatási miniszter Magyar felsőoktatásért emlékplakett kitüntetést adományozott dr. Gyetvai György tanszékvezető főiskolai tanárnak a főiskolán végzett kiemelkedő oktató munkájáért. A kitüntetést a Szegedi Tudományegyetem oktatási rektorhelyettese, dr. Visy Csaba egyetemi tanár adta át. A Juhász Gyula Tanárképző Főiskolai Kar Tanácsa HONOR PRO MERITIS kitüntetést adományozott a főiskolánkról nyugállományba vonult 75. életévüket (kolléganők esetében 70. életévüket) elérő kollégáknak, akik hosszú időn át értékes pedagógia tevékenységet végeztek. A kitüntetést átvehette: Báló Mihály szakvezető tanár (Gyakorló Általános Iskola), Hornyák András iskolaigazgató (Gyakorló Általános Iskola), dr. Magyar Levente főiskolai docens (Biológia Tanszék), Ördögh Győzőné tanító (Gyakorló Általános Iskola), dr. Pálfi Györgyné szakvezető tanár (Gyakorló Általános Iskola), dr.Szabó G. Mária főiskolai docens (Neveléstudományi Tanszék), Szabó Lászlóné dr. főiskolai docens (Technika Tanszék), Tóth Jánosné szakvezető tanár (Gyakorló Általános Iskola). A JGYTFK főigazgatója Bronzplakett kitüntetést adományozott dr. Bagdi Sándor nyugalmazott főiskolai docens részére a földrajz oktatás terén végzett áldozatos munkája elismeréseként. A Főiskola Kari Tanácsa “PRO IUVENTUTE” EMLÉKPLAKETT, “PRO IUVENTUTE” KIVÁLÓ DOLGOZÓ I. FOKOZAT, II FOKOZAT és “PRO IUVENTUTE” ELISMERŐ OKLEVÉL kitüntetést adományozta a kar oktatóinak és dolgozóinak (neveket lásd: Főigazgatói Tájékoztató, 2001. 4. sz. 32-35. oldal). Hagyomány a Főiskolán, hogy az ünnepi tanácsülésen köszönnek el a végzős tanácstag hallgatóinktól. A hallgatói elismeréseket Döbör András a JGYTFK HÖK elnöke adta át Besenyi István IV. évf. testnevelés-rekreáció és Szabó Zsuzsanna IV. évf. angol-történelem szakos hallgatóknak.

10.	Adjunktusi kinevezések. Az SZTE JGYTFK Tudományos Bizottság, valamint a tanszéki tanácsok javaslata alapján 2001. július 1-jei hatállyal 3 évre adjunktusi kinevezést kaptak a következő kollégák: Béres Sándor, Testnevelés Tanszék, Burján Mónika, Francia Nyelv és Irodalom Tanszék, Démuth Ágnes, Pszichológia Tanszék, Gaál Judit, Alkalmazott Nyelvészeti Tanszék, Kovács Gábor, Ének-zene Tanszék, Nádudvari Gabriella, Német Nyelv és Irodalom Tanszék, Pethő Ildikó, Angol Tanszék, Szilassi Péter, Földrajz Tanszék, Tarkó Klára, Alkalmazott Egészségtudományi Tanszék.

11.	Vezető pedagógus cím. A SZTE Juhász Gyula Tanárképző Főiskolai Kar Gyakorló Általános Iskolájának javaslatára 2001. június 1-jei hatállyal vezető pedagógus címet kapott Bánfi Rita szakvezető tanító.

12.	Szakszervezeti elismerések. AZ SZTE JGYTFK Felsőoktatási Dolgozók Szakszervezete emlékplakettet adományozott a szakszervezetben végzett munkájáért Maróti Antalné igazgató asszonynak és Pálfi Györgyi szakvezető tanárnak (Gyakorló Általános Iskola); Emléklapot adományozott a szakszervezetben végzett munkájáért Mágoriné dr. Huhn Ágnes főiskolai docensnek (Számítástechnika Tanszék), Maróti Lászlóné szakvezető tanárnak (Gyakorló Általános Iskola), Molnár Györgyné dr. főiskolai docensnek (Fizika Tanszék), Tuskó László ügyintézőnek (Biológia Tanszék).

13.	Magyar Vöröskereszt. A Magyar Vöröskereszt Országos Vezetősége kiemelkedő vöröskeresztes munkájáért Dr. Györffy Györgyné dr. Kincsek Irén főiskolai docens részére a Vöröskeresztes munkájáért kitüntetés bronz fokozatát adományozta május 8-án, a Vöröskeresztes Világnapon. A Magyar Vöröskereszt Csongrád Megyei Szervezete Kiváló véradó kitüntetésben részesítette a következő kollégákat: 60-szoros véradóként Farkas György laboránst (Fizika Tanszék), 30-szoros véradóként Szügyi László laboránst (Kémia Tanszék). 

14.	Búcsú a szlovák lektortól. Marta Zahradnyiková szlovák anyanyelvi lektor két ciklusban 10 évet töltött az SZTE JGYTFK Szlovák Nyelv és Irodalom Tanszéken. A kolléganő meleg emberi habitusa, igényes tanári munkája révén a kollégák és a hallgatók körében egyaránt elismerést vívott ki. Ezzel a tanévvel végleg búcsúzik a főiskolától. Dr. Galambos Gábor főigazgató személyesen köszönte meg a lektor odaadó munkáját és további sok szakmai és emberi sikert kívánt neki a kar nevében.

15.	Hallgatói sikerek. A XXV. OTDK nem intézményünkben rendezett szekcióin a következő hallgatók értek el helyezést: I. díj: Antal János (2000-ben végzett biológia-környezetvédelem): A számítógép alkalmazása a környezeti nevelésben. Témavezető: Fűzné Kószó Mária főiskolai adjunktus, dr. Molnár Gyula főiskolai adjunktus. II. díj: Endrődi Zoltánné (ének-zene III. évf.): A világ hangja – a hang világa. Témavezető: Szabady Józsefné dr. főiskolai tanár. Széll Éva (ének-zene III.évf.): J. S. Bach: c-moll Partitája. Témavezető: dr. Dombi Józsefné főiskolai tanár. III. díj: Árgilán Viktor Sándor (matematika-számítástechnika, IV. évf.): Lineáris diofantosi egyenletek, egyenletrendszerek megoldása és programozása. Témavezető: dr. Vármonostory Endre főiskolai tanár. Kiss Klára (biológia-technika IV.évf.): Hódmezővásárhelyi hímzés. Témavezető: Kesztyűsné dr. Dobos Katalin főiskolai docens. Lesku Katalin (matematika-technika IV.évf.): Életmód és víz. Témavezető: dr. Pitrik József főiskolai docens. Nemesvári Edit (testnevelés-rekreáció III.évf.). Az úszás szerepe a 10-14 éves ép és mozgáskorlátozott tanulók egészséges életmódra nevelésében. Témavezető: dr. Szatmári Zoltán főiskolai docens, dr. Bernolák Zoltánné főiskolai docens. Különdíjasok: Antal János (2000-ben végzett biológia-környezetvédelem): A számítógép alkalmazása a környezeti nevelésben. Témavezető: Fűzné Kószó Mária főiskolai adjunktus, dr. Molnár Gyula főiskolai adjunktus. Szűcs Eszter (2000-ben végzett biológia-technika) Mi tartja a levegőben a repülőt? Témavezető: dr. Gion János főiskolai docens. Dícséret: Sajtos Bettina-Baksa Norbert (testnevelés-rekreáció III.évf.): 12 éves tanulók ritmusképességének vizsgálata. Témavezető: dr. Gyetvai György tanszékvezető főiskolai tanár.

16.	Matematikai feladatmegoldó verseny. A tanárképző főiskolák és főiskolai karok matematika szakos hallgatói számára rendezett Péter Rózsa matematikai feladatmegoldó verseny ebben az évben április 10-én intézményünkben, az SZTE JGYTFK Matematikai Tanszékén került megrendezésre. A versenyen minden intézményt öt-öt hallgató képviselt. Első díjat Varju Péter pécsi és Selymes Enikő nyíregyházi versenyző kapott. A legeredményesebb szegedi versenyző Hevér Eszter III. évf. matematika–angol szakos, valamint Árgilán Viktor végzős matematika-számítástechnika szakos hallgató volt. Versenyzőink munkájának, eredményeinek az elismerésében, a verseny lebonyolításában jelentős segítséget kaptunk szponzorainktól, akiknek ezúttal szeretnénk köszönetünket kifejezni mind a magunk, mind a versenyen elért eredményeik alapján megjutalmazott hallgatók nevében. Külön köszönetünket fejezzük ki Macskássy Izolda művésznőnek, aki lehetővé tette, hogy a legjobb eredményt elért versenyzőnket a verseny díjazására felajánlott alkotásával jutalmazhassuk.

17.	Emléktábla Csizmazia Györgynek. A Fehér-tó “mindönöse”, a tavaly ősszel tragikus hirtelenséggel elhúnyt dr. Csizmazia György biológus és ornitológus, az SZTE JGYTFK Biológia Tanszékének docense emléke előtt adózva neveztek el egy kilátótornyot a szegedi Fehét-tavon. Ugyanitt emléktáblát is avattak, amely Csizmazia tanár úr emlékét fogja őrizni.

IV. 
NEMZETKÖZI KAPCSOLATOK
Összeállította: dr. Györke Zoltánné főelőadó

DR. KAKUSZI PÉTER főiskolai adjunktus a közvetlen kapcsolatok keretében 2001. 04. 23-tól 26-ig a Constantin the Philosopher University in Nitra vendége volt. A Magyar tanszéken “A fiatal Márai Németországban” címmel tartott előadást, melyen a magyar szakos hallgatók többsége részt vett. Az előadást kötetlen szakmai beszélgetés követte. A Máraival kapcsolatos témából szakdolgozó hallgatókkal egy teljes délutánt fordított szakmai beszélgetésre. A tanszék oktatóival történt megbeszélések eredményeként nyitottak a szakmai kapcsolatok bővítésére. Utazási költségeit az SZTE JGYTFK 082. sz.kerete biztosította.

DR. BARICZ ZSOLT főiskolai adjunktus 2001. 04. 19. és 26. között Erdélyben tanulmányi kiránduláson vett részt a hallgatók kísérő tanáraként. A kötelezően előírt művelődéstörténeti tanulmányút a művelődés és könyvtártörténet című 4 féléves tárgyhoz kapcsolódik. A tanulmányút során megismerkedtek Torockó, Nagyenyed, Segesvár, Sepsiszentgyörgy, Csíkszereda, Marosvásárhely és Kolozsvár könyvtáraival, régi híres kollégiumaival, emlékházaival, kastélyaival. Utazási költségeit a tanszéki 646.sz. keret biztosította.

NÁDUDVARI GABRIELLA főiskolai tanársegéd 2001. 04. 21. és 26. között a testvéregyetemi kapcsolatok keretében Turkuban, a Turun Yliopisto egyetemen tartózkodott. Megbeszéléseket folytatott a Germanisztikai Intézet vezetővel, oktatóival a Socrates/Erasmus program bilaterális szerződésének előkészítése érdekében. A szakmai megbeszélések eredménye, hogy az Erasmus hallgatói mobilitás keretében tanévenként 2-2 hallgató kiutazására illetve fogadására és 1-1 oktató cseréjére sor kerülhet. Utazása költségeit az SZTE és a fogadó biztosította.

DR. PÁL ÁGNES tanszékvezető főiskolai tanár 2001. 05. 2-től 6-ig a közvetlen kapcsolatok keretében Nagyváradon, a Partiumi Keresztény Egyetemen tartózkodott. “Csodálatos India”, és “Globális világgazdaság” címmel tartott előadást. A határmenti együttműködések témakörben kutatómunkát végzett. Megbeszéléseket folytatott a további szakmai együttműködési lehetőségeket illetően. Utazása költségeit az SZTE JGYTFK 082. sz. kerete biztosította.

NAGYNÉ DR. SZABÓ KLÁRA tanszékvezető főiskolai docens 2001. 05. 2. és 6. között a közvetlen kapcsolatok keretében a Partiumi Keresztény Egyetem vendége volt. Szakmai megbeszéléseket folytatott az együttműködés lehetőségeiről. Előadást tartott “ The portraits of two women: Glaspell and Kenton” címmel. Sor került a társtanszékkel a kutatómunka egyeztetésére. Utazása költségeit az SZTE JGYTFK 082. sz. kerete biztosította.

DR. CSILLAG ANDRÁS főiskolai tanár 2001. 05. 1-től 5-ig az Erasmus program TS keretében vendégoktatói feladatokat látott el a Klagenfurti Egyetem Angol-Amerikai Intézetében. Az amerikai civilizáció témakörében tartott előadásokat angol szakos hallgatók részére: 1. Etnikai közösségek és a multikulturalizmus kérdése Amerikában. 2. A média szerepe az Egyesült Államok történelmének alakításában. 3. A média helyzete az USA politikai életében napjainkban. 4. Joseph Pulitzer és az amerikai sajtó. Utazása költségeit az Erasmus program TS kerete és az SZTE JGYTFK 082. sz. kerete biztosította.

DR. NÁNAI LÁSZLÓ tanszékvezető főiskolai tanár 2001. május 8-tól 14-ig az Universite de Marseille intézményben a TéT projekt keretében végzett szakmai munkát. “Ultrafast phase change in GaAs induced by UV lasers” címmel előadást tartott. Kutatómunkát végzett: nanonszerkezetek (V, Ta) lézeres előállítása, UV lézeres V2O5 előállítása. Az eddigi eredmények összegzésére sor került és a további feladatokat kitűzték. Az utazás költségeit a TéT projekt biztosította.

DR. SZALAY ISTVÁN tanszékvezető főiskolai tanár 2001. 05. 02. és 06. között a közvetlen kapcsolatok keretében a Babes-Bolyai Tudományegyetemen tartózkodott. A két intézmény matematikai kapcsolatainak továbbfejlesztésén munkálkodott. “Exploded and compressed numbers” címmel előadást tartott. Vizsgálta a kolozsvári matematikai iskola véleményét a valós számok modelljeiről. A robbantott és zsugorított számokról írt cikk újra fogalmazására sor került. Megerősítést nyert, hogy a sikertelen CEEPUS pályázatot 2002-ben ismét benyújtják, bővítve osztrák, cseh vagy lengyel partnerrel. Utazása költségeit az SZT JGYTFK 082. sz. kerete biztosította.   

DR. GALAMBOS GÁBOR kari főigazgató, tanszékvezető egyetemi tanár 2001. május 6. és 13. között Heidelbergben, a Ruprecht-Karl-Universität Informatikai Tanszékén a közösen elnyert DAAD projekt aktuális feladatait tekintették át. Az “Egzakt és közelítő algoritmusok vizsgálata különböző kombinatórikai problémák vizsgálata során” című pályázati témakörben megbeszéléseket folytattak. Pontosították az oktatói látogatások időpontját. Heidelbergi tartózkodása alatt tartott előadásának címe: “Scheduling couple of tasks” Utazása költségeit a DAAD projekt biztosította.

DR. VÁRMONOSTORY ENDRE főiskolai tanár 2001. május 2. és 6. között a közvetlen kapcsolatok keretében a kolozsvári Babes-Bolyai Tudományegyetemen tartózkodott. Szakmai megbeszéléseket folytatott, előadást tartott “Central pattern algebras” címmel. Kutatómunkát végzett a “kolozsvári matematikai iskola véleménye a valós számok modelljeiről” témakörben. Új, 2002-ben benyújtandó CEEPUS pályázat előkészítésén munkálkodott. Megfogalmazásra került a “Centrális mintaalgebrákkal” kapcsolatos szakmai cikk. Utazása költségeit az SZTE JGYTFK 082. sz.kerete biztosította.

DR. NAGY JÁNOS egyetemi tanár 2001. április 25-től május 1-ig a Babes-Bolyai Tudományegyetem Magyar Nyelv és Kultúra Tanszék vendége volt. “Költői szótár a XXI. században” címmel előadást tartott. Szakmai megbeszéléseket folytatott. Kutatómunkát végzett a Babes-Bolyai Tudományegyetemen végzett doktori programok témakörben. A Kovásznán, 2001. 4. 28-29-én megrendezésre került “Kőrösi Csoma Sándor anyanyelvi verseny” sikeres megvalósításában közreműködött. Utazása költségeit az SZTE JGYTFK 082. sz. kerete biztosította.

DR. GALAMBOS GÁBOR kari főigazgató és TÓTH ATTILA főiskolai tanársegéd 2001. május 16. és 20. között Párizsban, az Université Paris Sud által szervezett APPOL 2000 projekt nemzetközi konferenciáján vett részt. “Approximációs on-line algoritmusok” témakörben tartottak előadást. A szakmai megbeszélések során előtérbe kerültek a különböző approximációs feladatok, ezekre algoritmusok keresése, helyességük bizonyítása, kiterjeszthetőségük felvázolása. Utazási költségeiket az APPOL 2000 projekt biztosította.

ZAKAR PÉTER főiskolai tanár és DR. RÁCZ LAJOS főiskolai docens 2001. április 24-től 27-ig a hallgatók kísérő tanáraként Erdélyben vettek részt szakmai tanulmányúton. A tantervben kötelezően előírt tanulmányi kirándulás során Temesvár – Magyarfenes – Torda – Kolozsvár –Nagyenyed történelmi emlékhelyeit látogatták meg. Előadások az alábbi témakörökben hangzottak el: a temesvári német betelepítés; Kolozsvár az erdélyi történelemben; Torda és az Erdélyi Fejedelemség a vallási türelem útján; Nagyenyed 1848-1849-ben. Megtekintették a temesvári várat és a város régészeti emlékeit, megbeszélték a Generálkommandó szerepét a város életében. Látogatást tettek az 1989-es események helyszínein. Kolozsváron jártak a Házsongárdi temetőben, a Farkas utcai református templomban, polgárházakat figyeltek meg, megtekintették a Szent Mihály templomot, Mátyás király és Bocskai István szülőházát. Tordán a református templomot, Miklós Miklós parókiáját, Nagyenyeden a várostemplomot, a kollégiumot. Az utazás önköltséges volt.

DR. CSANÁDI LÁSZLÓ főiskolai docens 2001. 04. 18. és 22. között Loretoban, a nemzetközi kórusfesztiválon az SZTE JGYTFK Vegyeskara tolmácsa és zongorakísérőjeként vett részt. Loretoban, a Bazilikában megtartott központi rendezvényen szóló műveket is előadott, és az egyesített kórus orgonakíséretes feladatait is ellátta. Ez azért is volt megtisztelő számára, mert a rangos kórusfesztivál legfontosabb helyszíne a Bazilika, melyben az új és hatalmas orgona a modern itáliai orgonaépítészet egyik gyöngyszeme. Utazása költségeit a fogadó biztosította.

SOÓS KATALIN főiskolai tanársegéd 2001. május 5-től 11-ig Madridban, a “11th Annual meeting of SETAC Europe” című nemzetközi konferencián vett részt. A bemutatott poszter címe: “Study of the toxicity parameters in Wister rats treated with tri- and hexachlorobenzol” E mellett szakmai programokon is részt vett. Utazása költségeit az OMFB, a Minőségkultúra fejlesztése című pályázat, valamint az SZTE JGYTFK 082. sz. kerete biztosította. 

NAGYNÉ DR. SULYOK HEDVIG főiskolai docens 2001. május 6-tól 12-ig az ERASMUS program TS keretében az Universitá degli Studi di Urbino intézményben végzett vendégoktatói tevékenységet. A Politika- és Történettudományi Intézetben 8 óra előadást illetve szemináriumot tartott “Verancsics Faustus csanádi püspök nyelvészeti politikai és kulturális tevékenysége” témakörben. Az előadás szövegét az egyetem nyomtatásban is megjelenteti. Hallgatói kérésre előadást tartott a középkori magyar történelemről is, így a kapcsolatok és témáik az irodalom- és a nyelvtudományon kívül a történettudományok területére is kiterjedtek. Óralátogatásokon is részt vett. Megbeszélést folytatott a kari és intézményi Erasmus koordinátorokkal, egyeztették a 2001-2002. tanévben megvalósítandó hallgatói mobilitást. Utazása költségeit az Erasmus TS kerete, valamint az SZTE JGYTFK 082. sz. kerete biztosította.

DR. MOLNÁR GYULA főiskolai adjunktus 2001. május 5-től 11-ig Madridban, a “Society of Enviromental Toxicology and Chemistry 11th Annual Meeting of SETAC Europe” című nemzetközi konferencián vett részt. Bemutatott poszterének címe: “Effects of chlorobenzol on foitty tissue, epidermis and hair in rat model experiment” Kutatómunkát végzett a “klórbenzol hatása a patkány zsírszövetére, bőrszerkezetére és szőrzetére” témakörben. Meghallgatta az előadásokat, megtekintette a poszter szekciót. Posztere iránt sokan érdeklődtek. Utazása költségeit a Mecenatúra pályázat és a Minőségkultúra fejlesztése című pályázat biztosította.

NAGYNÉ DR. SZABÓ KLÁRA tanszékvezető főiskolai docens 2001. 04. 27. és 29. között Berlinben, a Freie Universität-en megtartott Socrates/Erasmus program Tematikus Hálózat projektjének munkamegbeszélésén vett részt. A projekt Minőségbiztosítási munkacsoportjának tagjaként beszámolt. A jelentés megírásának szempontjait megvitatták. A beszámoló jelentés határideje 2001. június közepe. Utazása költségeit az Erasmus / Tematikus Hálózat projekt biztosította.

V.
A Szegedi Tudományegyetem 
Juhász Gyula Tanárképző Főiskolai Kar Tanulmányi-, KREDIT- ÉS VIZSGASZABÁLYZATának változásai
A változások dőlt és vastag és kék színű betűkkel vannak szedve

(29). A hallgató a követelményt akkor teljesítette, ha félévenként átlagosan legalább 15 kreditet gyűjt. Az átlagos teljesítést csak a második szemeszter végén kell számítani. Ettől kezdve a kari tanulmányok megkezdésétől akkumulált kreditszámot kell osztani a szemeszterek számával, hogy az átlagos kredit értékét megkapjuk.
a) Az átlagos teljesítés a képzés során kétszer lehet kevesebb az előírtnál.
b) Abban a félévben, melyet megelőzően a kreditteljesítmény alacsonyabb 15 nél (nem átlagosan), a hallgató tandíjat fizet. Ennek mértékéről a “Hallgatói térítések és juttatások” szabályzata rendelkezik.

(45). Új szemeszterre annak a hallgatónak a beiratkozása érvényes, aki
a) az intézménybe felvételt nyert, ill.
b) a tantárgyfelvételi lapot a TO-n kitöltve leadta, vagy a nyilvántartó program a tantárgyfelvétel tényét, és a beíratkozás elfogadását visszaigazolta.

(47). Ha a hallgató a tantárgyfelvételi időszak végéig a 45/b. paragrafus előírásának nem tett eleget, a beiratkozását érvényteleníteni kell. 
a) A leckekönyvbe és a tantárgyfelvételi lapra “érvénytelen” bejegyzés kerül. A hallgatói jogviszony szünetel, melynek tartama ilyen okból nem lehet több két tanévnél. A beállt változásról a hallgatót haladéktalanul értesíteni kell!	
b) A tanulmányok folytatását a hallgató a következő félévtől vagy évtől kérheti (TB). 

(66).Ha a hallgatói jogállás bármelyik felsőoktatási intézményben tanulmányi okok miatt szűnt meg, a tanulmányok folytatása csak sikeres felvételi vizsgával lehetséges.

(68).Karunk nappali tagozatára egy másik felsőoktatási intézményből, vagy karról csak az a hallgató vehető át,
a) aki legalább egy sikeresen lezárt érvényes félévvel rendelkezik, és

a) akinek hallgatói jogviszonya elbocsátás vagy fegyelmi úton való kizárás miatt nem szűnt meg, illetőleg a kötelező elbocsátás vagy kizárás feltételei sem állnak fenn.

(119).Az olyan beszámolóval vagy kollokviummal záródó tantárgyból, amelynek előadásaihoz szeminárium (gyakorlat) is csatlakozik, továbbá az olyan tantárgyakból, amelyeknek a foglalkozásai csak szemináriumból (gyakorlatból) állnak, az oktató a hallgatónak az oktatási időszakban nyújtott teljesítménye, vagy tudományos diákköri munkája alapján a szorgalmi időszakban érdemjegyet ajánlhat meg, ami a kredit megszerzését is jelenti. A felmentés nem terjedhet ki szigorlat, záróvizsga vagy annak egy részének letétele, szakdolgozat megírása alóli mentesítésre.A jegymegajánlás ötfokozatú érdemjegynél csak jeles vagy jó minősítésre, egyéb minősítésnél csak a legjobb minősítésre vonatkozhat.

(138)A félév a leckekönyv jobb oldalán, az átlageredmény bejegyzésén kívül a következőkkel zárható le:
a) "elbocsátva", ha harmadik alkalommal kevesebb az átlagos félévi teljesített kreditszáma a kötelezően előírtnál
b) "fegyelmivel elbocsátva", ha a fegyelmi jogkörrel rendelkezők véglegesen így döntöttek
c) "saját kérésére elbocsátva", ha nincs formai indok a hallgató kizárására, de ő családi vagy más ok miatt nem óhajtja folytatni tanulmányait.
d) évkihagyó, ha az évkihagyást önmaga kéri
e) érvénytelen beiratkozás, ha nem adott le érvényes tantárgyfelvételi lapot, vagy annak elektronikusan visszaigazolt változatát a tantárgyfelvételi időszak végéig.

A TKVSZ új fejezetei és paragrafusai

Tanulmányi tervvel külföldi képzésben résztvevő hallgatók

(177).	A külföldi képzés kari érvényesítésének feltétele tanulmányi terv készítése, melyet a hallgató mindkét szakjáért felelős szervezeti egység vezetője, valamint az oktatási főigazgató-helyettes aláírt. Ebben ki kell térni
	A külső teljesítmény küldő szakon történő beszámításának részleteire. Meg kell határozni, hogy a külföldi képzés mely tantárgyak, vagy tantárgyelemek teljesítésével equivalens. (A tanítási gyakorlatok megfeleltetése is ebbe a körbe tartozik, mindkét szakra vonatkozóan, az egyéni tanítások kivételével.) Ezeket a kiutazás előtt fel kell venni a tantárgyfelvételi lapra, és visszatérés után a hozott eredmények szerint elszámolni. Ki kell térni arra is, hogy mely kurzusok teljesítését engedi meg a küldő tanszék a visszatérés után, órára járás kötelezettsége nélkül, illetve melyeket enged felvenni a következő félévben párhuzamosan. Ezeket a hallgató szintén felveszi a tantárgyfelvételi lapra, és visszatérése után, a vizsgaidőszakban-, illetve a következőben, vizsgával teljesítheti.
	A társszak teljesítésének feltételeire. Ebben is ki kell térni arra, hogy mely kurzusok teljesítését engedi meg a társ tanszék a visszatérés után, órára járás kötelezettsége nélkül a fentiek szerinti eljárással.
(178)	A féléves kreditteljesítmény elszámolása szempontjából a fogadó intézmény által elismert külföldi képzés alatti teljesítmény 30 kredittel egyenértékű. Ezek a kreditek szakmai szempontból azonban csak a tanulmányi tervben rögzített kurzusokat váltják ki.

Szakmai gyakorlatok és tanulmányi kirándulások.

(179)	A Karon a képzés jellegétől függően, szakonként eltérő szakmai, illetve terepgyakorlatok, valamint tanulmányi kirándulások szervezhetők. Ezeknek kötelezőség és finanszírozási szempontból két típusát kell megkülönböztetni:
	A képesítési követelményekben, illetve annak hiányában a tantervben rögzített, a Kari Tanács által elfogadott kötelező formáik az adott szak minden hallgatója számára az abszolutórium részei, a tanórákkal és más munkaformákkal egyenértékű, a szakos képzés részét képező feladatok. Tantárgy, illetve tantárgyelemként kell őket a tantervben megjeleníteni, és a hallgatónak az adott félévben a tantárgyfelvételi lapjára felvezetni. Oktatási szolgáltatásaik költségeit a képzési normatíva tartalmazza. Annak elismeréseként, hogy a gyakorlatok – a színvonalas teljesítés érdekében – általában a Kartól távoli helyszíneken folynak, az utazási és szállásköltség fedezésére a hallgatók terepgyakorlati ösztöndíjat kapnak. Ennek mértékét, pénzügyi fedezetének–, és elosztásának elveit a Hallgatói Juttatások és Térítések Szabályzatának melléklete tartalmazza. A gyakorlatokat úgy kell megszervezni, hogy a hallgatókra háruló fenti költségek a képzés egésze alatt ne haladják meg a terepgyakorlati ösztöndíj címen kapott juttatás összegét. 
	A fenti kereteken felül szervezett gyakorlatok és tanulmányi kirándulások választható munkaformák, vagy az oktatáson kívüli tevékenységek. Ezek önköltséges alapon szerveződnek minden résztvevő számára. Az abszolutórium részét képező munkaformához elismerési feltételként kötni őket nem lehet. Választható tantárgy, vagy tantárgyelemként megjelenhetnek a hallgató kurzuslapján, ha van tantervi (nem kötelező) funkciójuk

VI.
KARI Elektronikus Adatbázisok 
I. rész

1. Kari Ki kicsoda (1. sz. ábra) 
http://dali.lib.jgytf.u-szeged.hu/kikicsoda/
2. Paraméterezhető keresés a Kari Ki Kicsodában (2. sz. ábra): 
http://dali.lib.jgytf.u-szeged.hu/kikicsoda/param_lista.html
3. Főiskolánk a sajtóban (3. sz. ábra): 
http://dali.lib.jgytf.u-szeged.hu/jgytfdel/
4. Új linkgyűjtemények (4. sz. ábra): 
http://www.lib.jgytf.u-szeged.hu/kozhasznu_informaciok/linkgyujtemenyek/